Այսպես՝ ԲՏ-ի 2012-ի տարեկան հաշվետվության մեջ Սյունիքի տարածքային բաժնի անալիտիկ լաբորատորիայի աշխատանքների մասով ասվում է, որ դրա կողմից վերահսկվել են Ողջի, Վաչագան, Նորաշենիկ, Գեղի, Կավարտ, Որոտան, Վարարակն, Կարճևան գետերը, «Դինո Գոլդ Մայնինգ Քամփնի», «ԶՊՄԿ», «Ագարակի ՊՄԿ», «Քաջարանի կոմունալ տնտեսություն» ՓԲԸ-ների արտահոսքերը: 2012-ին պարզվել է հետևյալը. ««Դինո Գոլդ Մայնինգ Քամփնի» ՓԲԸ-ի արտահոսքերում բնապահպանական նորմերը գերազանցել են ամոնիում՝ 3,2 մգ/լ (ՍԹԽ՝ 2,4 մգ/լ), նիտրիտ՝ 2,5-3,2 մգ/լ (ՍԹԽ՝ 0,675 մգ/լ), նիտրատ՝ 6,5մգ/լ (ՍԹԽ՝ 3,4 մգ/լ) իոնները, «ԶՊՄԿ», «Ագարակի ՊՄԿ» ՓԲԸ-ների և Արաքս գետի ջրերում բնապահպանական նորմերը գերազանցել է պղինձը՝ 0,019-0,158 մգ/լ (ՍԹԽ՝ 0,001- 0,08մգ/լ), «Ագարակի ՊՄԿ» ՓԲԸ արտահոսքերում ՍԹԽ-ը գերազանցել են նաև կախյալ մասնիկները` 5020 մգ/լ (ՍԹԽ՝ 65մգ/լ) իսկ Գորիս, Որոտան գետերի նմուշներում՝ ամոնիում՝ 1,8-2,1 մգ/լ (ՍԹԽ՝ 0,39 մգ/լ), նիտրիտ՝ 0,9-2,2 մգ/լ (ՍԹԽ՝ 0,024 մգ/լ) իոնները, Ողջի գետի փորձանմուշներում՝ նիտրիտ իոնը 1,2 մգ/լ (ՍԹԽ՝ 0,024 մգ/լ), Ագարակի Կարճևան գետում ՍԹԽ-ը գերազանցել են կախյալ մասնիկները՝ 15000 մգ/լ (ՍԹԽ՝ 65մգ/լ)»: Թե կոնկրետ այս խախտումների դիմաց որքան բնապահպանական վճար է գանձնվել (եթե, իհարկե, գանձնվել է), ոչ մի խոսք չկա: